Пӧкрӧв лун

Пӧкрӧв лун (роч: Покро́в, Покрова́) — коми йӧзкостса календарын лун, пасйӧны йирым тӧлысь 14-ӧд лунӧ.

 Сура гаж 
Пӧкрӧв лун — крам празьник Лётмаын (Грива), Керӧсын (Абъячой).

 Эскӧмъяс 
Пӧкрӧв лыддьысьö тӧвся празьникӧн, сы кежлӧ виччысьӧны нин лым усьӧм. Шуӧны, мый Пӧкрӧв бӧрын лым оз нин сыв. Рочыштӧмӧн коми йӧзыд шулӧмаӧсь: «Вся земля снежком покроется». Олысьяс вуджӧны гожся керкаысь тӧвся керкаӧ, а вӧвъяссӧ йӧртӧны гидйӧ.

Пӧкрӧвӧдз уджалӧны тулысын (Благовешенньӧ лунӧ) медалӧм йӧз — казакъяс. Шуӧны: «Пришел Покров, казакам срок».

Нывъяс Пӧкрӧвсянь чукӧртчӧны печканъясӧн кодлӧнкӧ керкаас печкыны.

Пӧкрӧвсянь вӧралысьяс дасьтысьӧны, медым медводдза лым бӧрын мунны ур кыйны.

Коми традицияын Пӧкрӧв бӧрын ворсӧны кӧлысьяс. Том и пӧрысь нывъяс вичкоын шыӧдчӧны Ен-Мам дорӧ, медым сiйӧ вевттяс налысь юрсӧ кокошникӧн, и найö вермасны петны верӧс сайӧ: «Святая Мати Богородица, покрывай и закрывай штопнӧй кокошникӧн, зарни кокошникӧн!»

 Примета 
 Тӧлыс кӧ асыввывсянь — тӧлыс кӧдзыд лоӧ.
 Пӧкрӧв субӧтыс кӧ кушӧн воас, и Митрей субӧтыс кушӧн воас.

 Öшмöс 
 Коми календар. 2009 во / Лöсьöдiс Öльöш Рассыхаев. — Сыктывкар, 2008.

 Ыстӧдъяс 

Категория:Йӧзкостса календар